Camiño Inglés

O **camiño inglés** é a vía do camiño de Santiago usada polos peregrinos procedentes das Illas Británicas e doutros portos do norte de Europa, que chegaban ós portos da Coruña e Ferrol para emprende-lo camiño rumbo sur cara a Santiago de Compostela.
[miniatura|dereita|295px|O camiño inglés ao seu paso pol[A Ponte Baxoi, Castro, Miño|a Ponte Baxoi, no concello de Miño.]]

## Trazado da ruta 
### Ruta dende Ferrol 
miniatura|200px|Albergue de peregrinos de Betanzos na Casa da Pescadería.
A ruta dende Ferrol pode dividirse en cinco etapas:
* 1ª etapa: Ferrol - Neda
* 2ª etapa: Neda - Miño
* 3ª etapa: Miño - Bruma
* 4ª etapa: Bruma - Sigüeiro
* 5ª etapa: Sigüeiro - Compostela

### Ruta dende A Coruña 
miniatura|Igrexa de Santiago na Coruña
miniatura|Igrexa de Santiago de Sigrás
A ruta dende A Coruña pode dividirse en tres etapas:
* 1ª etapa: A Coruña - Hospital de Bruma
* 2ª etapa: Bruma - Sigüeiro
* 3ª etapa: Sigüeiro - Compostela

A pesar de que a ruta entre A Coruña e Compostela é menor de 100&nbsp;km, o cabido compostelán concedeu en decembro de 2016 a posibilidade de recibir a Compostela aos peregrinos que realicen este percorrido.

O camiño parte da igrexa de Santiago na Cidade Vella e atravesa logo A Pescadería pola rúa Real e Os Cantóns. Atravesa logo cara a Catro Camiños e abandona a cidade por Eirís de Arriba, Pedralonga e a estrada N-550. 

A continuación atravesa o concello de Culleredo polo paseo marítimo do Burgo, pasando polos muíños de Acea de Ama ata a igrexa de Santiago, preto da ponte do Burgo. Bordea logo o castro de Alvedro e cruza o río Valiñas pola ponte da Xira. Segue logo ata o antigo cruceiro de Sigrás e diríxese ao peto de ánimas de santo Antón e á igrexa de Santiago, onde existía un hospital de peregrinos, hoxe casa reitoral. 

Continúa bordeando os pazos de Loriga, Drozo e Anceis para entrar no concello de Carral, onde se atopa o albergue de Sergude, inaugurado no 2014. Despois de cruzar Sarandós únese ao camiño que procede de Ferrol nas Travesas.

## Galería de imaxes 

Ficheiro:Iglesia de San Francisco de Betanzos.jpg|Igrexa de San Francisco en Betanzos.
Ficheiro:Cambre Galicia 070330 13.jpg|Ponte románica do Burgo.
Ficheiro:SantCompostela85.jpg|Praza de Praterías en Santiago de Compostela.
Ficheiro:AM-R01-CaminoSantiagoIngleses.jpg|Bosquexo do Camiño de Santiago dos Ingleses en Galicia.
Ficheiro:Iglesia de Santiago do Burgo.jpg|Igrexa de Santiago do Burgo.

## Notas 
## Véxase tamén 
### Bibliografía 
* *El Camino de Santiago*. Antón Pombo. Ed. Anaya Touring. 2004.
* *El Camino Inglés*. Ed. Consellería de Cultura. Xunta de Galicia. 1999.
* *Itinerario de la Ruta Jacobea Camino Inglés*. Asociación Galega de Amigos do Camiño de Santiago. Ed. Deputación da Coruña. 1999.

### Ligazóns externas 
* Asociación Galega de Amigos do Camiño de Santiago 
* caminodesantiago.gal
* santiagoturismo.com
* Camiño Inglés (*La Voz de Galicia*) 
* Camiño Inglés na Deputación da Coruña 
* Guía do camiño inglés do concello da Coruña
* Violeta Miraz Seco (2013). La peregrinación marítima. El camino inglés desde la ría de Ferrol en la Baja Edad Media Tese de doutoramento 
* Delimitación do camiño Inglés na páxina da Xunta de Galicia con mapas de tódolos concellos
* Guía do camiño inglés dende A Coruña  en turismo.gal
* DECRETO 110/2014, do 4 de setembro, polo que se aproba a delimitación do Camiño de Santiago Inglés.